Γρήγορη σούπα με κατεψυγμένο αρακά
Μια εύκολη και ελαφριά σούπα, ιδανική για νηστεύοντες και μη.
2 κουτ. σούπας ελαιόλαδο, 1 μικρό ξερό κρεμμύδι, κομμένο σε ψιλά καρέ, 200 γρ. αρακά, κατεψυγμένο, 400 ml ζεστό νερό, 1 κουτ. γλυκού εστραγκόν φρέσκο, ψιλοκομμένο (ή μαϊντανό), ελάχιστη ζάχαρη, αλάτι, γιαούρτι στραγγιστό ή κατίκι Δομοκού
Για να φτιάξουμε γρήγορα σούπα με κατεψυγμένο αρακά, αρχικά ζεσταίνουμε, σε μέτρια κατσαρόλα, το ελαιόλαδο και σοτάρουμε το κρεμμύδι, μέχρι να μαλακώσει και να γίνει διάφανο.Προσθέτουμε τον αρακά, 400 ml ζεστό νερό, το εστραγκόν, ελάχιστη ζάχαρη και αλάτι.Βράζουμε σε μέτρια θερμοκρασία για περίπου 15 λεπτά ή μέχρι να μαλακώσει ο αρακάς.Αδειάζουμε το περιεχόμενο της κατσαρόλας στο μπλέντερ και το πολτοποιούμε, μέχρι να γίνει μια λεία σούπα.Δοκιμάζουμε το αλατοπίπερο και σερβίρουμε τη σούπα με αρακά.Αν θέλουμε, σερβίρουμε γαρνίροντας κάθε μερίδα με 1 κουτ. σούπας γιαούρτι στραγγιστό ή κατίκι Δομοκού.
Αρακάς,Κρεμμύδι,Νηστίσιμα